Datura stramonium
Datura stramonium, u Evropi poznata pod zajedničkim imenima trnoojabuka, jimson-korov ili vražja zamka, a na balkanskim prostotirima tatula, rjeđe kužnjak, je biljna vrsta – cvjetnica iz porodice Solanaceae, rod Datura. Najčešći naziv u Bosni i Hercegovini je tatula. Vjerovatno porijeklo roda i ove vrste je iz Srednje Amerike, a uvedena vrsta je u mnogim svjetskim regijama. To je agresivni invazivni korov u umjerenoj klimi širom svijeta. D. stramonium se često koristi u tradicijskoj medicini za liječenje raznih bolesti. Također se koristila kao halucinogen (antiholinerik / antimuskarinik, delirijantnog tipa, kao enteogen kako bi izazvao intenzivne vizije. Malo je vjerovatno da će ikada postati glavni lijek zloupotrebe zbog efekata na um i tijelo koji se često subjektivno doživljavaju kao izuzetno neprijatna, što dovodi do stanja duboke i duge –trajne dezorijentacije s potencijalno fatalnim ishodom. Sadrži tropan alkaloide koji su odgovorni za delirijske učinke i mogu biti jako toksični. Stoljećima je tatula korištena kao ljekovita biljka za ublažavanje astme, ali kao i analgetik tokom operativnih zahvata i namještanja kostiju. Također izaziva snažne halucinacije i delirij, što je korišteno u duhovne svrhe za izazivanje jakih vizija. Ipak, alkaloidi u ovoj biljci koji se koriste u medicinske i halucinogene svrhe smrtonosno su toksični u malo većim dozama od onih koje se koriste u medicinske svrhe. Neoprezno korištenje često dovodi do nuspojava zbog kojih je potrebno bolničko liječenje, a nije rijedak ni smrtni ishod.